362 KISEBB KÖZLEMÉNYEK 



zoít. Ha én közeledtem a fészkekhez, engem is nagy lármával fogadtak 

 és mindenképen igyekeztek, hogy figyelmemet a fészektől elvonják. Az 

 egyik fészek a másiktól körülbelül 20 méternyire volt, alig volt rá eset, hogy 

 közeledésemet vagy az egyik, vagy a másik madár észre ne vette volna. 

 Megemlítem itt még, hogy vidékünkön a csíz is rendesen fészkel, 

 de fészkére eddig nem akadtam. Minthogy tudomásom szerint eddig 

 hazánkban sem fészkét, sem tojását meg nem találták, rajta leszek, hogy 

 azokat, mint a fészkelés bizonyítékait megszerezzem. Mauks Vilmos. 



A kócsag hajdani fészkelése a bihari Sárréten. Schenk Jakab «/4 kó- 

 csagok alkonya-» cimü cikkében (Természettudományi Közlöny XLIX. 

 1917, p. 2Q. stb.) a kócsagok fészkelőhelyeképen a Sárrét csak való- 

 színűleg említtetik. A valóságban azonban a kócsag itt óriási csapatok- 

 ban tanyázott és fészkelt, sajnos azonban, nem volt a Sárrétnek egyetlen- 

 egy olyan megfigyelője, aki tapasztalatait az utókor számára megörökí- 

 tette volna. Édes apám, aki ifjúkorában vérbeli pákász volt, sokat beszélt 

 nekem arról, hogy milyen gyönyörű látvány volt egy repülő kócsag- 

 csapatot, kisebb és nagyobb fajtákból^ összegyűlve, keringve látni. Még 

 az 1870-es évek után is volt szórványosan kócsag egészen 1880-ig, amíg 

 a Sárrét állott, én azonban akkoriban már nem tudtam tojását szedni. 

 Pákászainknál sok elhullajtott tollát lehetett találni még az 1880-as évek- 

 ben is. Ezeket a szép kék gémtollakat az oláh pap bibitájával együtt 

 nádcsövekbe eregették a pákászok s kunyhóik koreaiba dugva tartogat- 

 ták. — Mindössze ennyi az, amit édes apám régi elbeszélései alapján 

 irhatok a Sárrét hajdani kócsagállományáról. R4cz Béla, Szerep. 



A kócsag fészkelése a lukácsfalvi Fehértavon. Itt 1913-ban már csak 

 1 pár kócsag fészkelt, az előző években még 2—3 pár fészkelt mindig. 



1914-ben áprilisban ott voltam ; kócsag nem fészkelt magán a tavon, 

 hanem amint értesültem, júniusban, a tóval határos erdős-mocsaras helyen2 

 fészkelt volna. Az intéző 4 drbot látott a nyáron s így valószínű, hogy 

 csak 1 pár fészkelt ekkor is. 



1916. júniusban ismét ott voltam; kócsag ez évben sem fészkelt, se 

 az 1915-ik évben. 1915-ben még nem is láttak a tónál kócsagot, 191Ó- 

 ban tavasszal egyet. De nem fészkelt. Dr. Nagy Jenő. 



1 Ez a kifejezés arra enged következtetni, hogy a leirás egy nagy vegyes gém- 

 telepre vonatkozik, amelyben a röptükben szintén fehérnek látszó kanalas és üstökös 

 gémek mellett bizonyára fészkeltek nagy és kis kócsagok is, — hogy mekkora számban, 

 azt persze most már nem lehet ellenőrizni, de nem valószínű, hogy aóríási» számban, 

 mert hiszen tudjuk, hogy a gémtelepeken a kócsag mindig a legkisebb számarányban 

 szokott előfordulni. Valóban nagy kár, hogy arról az érdekes területről nincsenek iro- 

 dalmi forrásaink, de talán akadnának még többen, akik a fentihez hasonló becses vissza- 

 emlékezésekkel pótolhatnák — annyira amennyire ezt a hiányt. Schenk Jakab. 



2 Az ú. n. Canka barában. 



